**Csongrád Város Polgármesterétől**

Száma: FJL/279-6/2023

Témafelelős: Keller Ilona

**ELŐTERJESZTÉS**

**Csongrád Városi Önkormányzat Képviselő-testületének**

**2023. október 26. napján tartandó ülésére**

**Tárgy:** Az FBH-NP Közszolgáltató Nonprofit Korlátolt Felelősségű Társaság, mint beolvadó társaság vonatkozásában az FBH-NP Közszolgáltató Nonprofit Korlátolt Felelősségű Társaságnak a Duna-Tisza közi Hulladékgazdálkodási Nonprofit Kft.-be történő beolvadásáról, a beolvadással megvalósuló egyesüléséről, az ahhoz kapcsolódó végleges döntések meghozatala

**Tisztelt Képviselő-testület!**

A Képviselő-testület 2023. augusztusi testületi ülésén előzetesen már tárgyalta a hulladékgazdálkodással érintett gazdasági társaságok jövőbeni működési formájáról vonatkozó előterjesztést és egyetértett azzal, hogy a részben Csongrád városi Önkormányzat tulajdonában álló FBH NP Kft. és DTKH NP Kft. beolvadással egyesüljön.

Az átalakítási folyamat jelen szakaszában végleges döntés szükséges arra vonatkozóan, hogy Csongrád Város Önkormányzata, mint tulajdonos, az egyesüléssel létrejövő gazdasági tarsaságban továbbra is fenntartja tagságát.

***Önkormányzatunk jelenlegi tulajdoni részesedése az FBH NP Kft. gazdasági társaságban 4,3%, a beolvadással létrejövő jogutód gazdasági társaságban pedig várhatóan 3,3 % lesz.***

***A továbbiakban jelen előterjesztés az FBH NP Kft. által készített előterjesztés törzsszövegét és a jogszabályok által előírt határozati javalatot tartalmazza.***

***Az előterjesztés mellékletét képezi az egyesülési terv tervezete.***

***Az egyesülési terv tervezet mellékleteit képező további iratanyag, annak jelentős (több száz oldalas) terjedelmére tekintettel nem kerül csatolásra, az igény esetén a Fejlesztési irodán megtekinthető.***

A hazai hulladékgazdálkodás számára a 2023-as év jelentős mérföldkövet jelent, hiszen július 01. napjától az önkormányzati, illetve állami hulladékgazdálkodási rendszert felváltotta egy centralizált, koncesszori működési rendszer, melyben a hulladékgazdálkodási feladatellátásra kiírt állami pályázat nyertese, a MOL Magyar Olaj- és Gázipari Nyrt. Az állammal kötött koncessziós szerződés révén a Koncesszor (MOL Nyrt.) által megalapított MOHU MOL Hulladékgazdálkodási Zrt. (továbbiakban: MOHU) felel Magyarország teljes területén mind a háztartások, mind a gazdálkodó szervezetek szilárd hulladékának begyűjtéséért, kezeléséért, valamint a kapcsolódó létesítmények üzemeltetéséért.

A szerteágazó szolgáltatások hatékony ellátását a MOHU földrajzi egységek (régiók) szerint szervezi, és az egyes régiókban a hulladékgyűjtési és -szállítási feladatok koordinálását az arra kijelölt régiókoordinátor társaságokon keresztül valósítja meg. **Csongrád Városi Önkormányzat közigazgatási területe a Közép Kelet Magyarország Régió (a továbbiakban: KKMO) területébe tartozik, mely régióban 2023. július 1-jétől a kecskeméti székhelyű DTKH Nonprofit Kft. látja el a régiókoordinátori feladatokat.**

A régiókoordinátori tevékenységen kívül eső feladatok ellátására a MOHU közvetlenül szerződik a szolgáltatókkal, létesítményüzemeltetőkkel, hasznosítókkal, egyéb partnerekkel.

A hulladékgazdálkodási feladatok irányításának és ellátásának centralizációja irányába mutatnak azok a jogszabályi változások, melyek következtében **2023. június 30. napjával a települési önkormányzatok és az egyes közszolgáltató társaságok között létrejött hulladékgazdálkodási közszolgáltatási szerződések megszűntek, a helyi hulladékgazdálkodási közszolgáltatást szabályozó rendeletek pedig hatályukat vesztették, ezzel egyidejűleg a korábbi hulladékgazdálkodási közszolgáltatás jogszabályi keretrendszere is jelentősen átalakult.**

A koncessziós rendszerre történő átállás előkészítése, valamint az új rendszer kezdeti működése során is egyértelművé vált a 2023. június 30. napig közszolgáltatói feladatok ellátásában részt vevő társaságok számára, hogy az addigi működési formában rendkívül nehéz megfelelni a koncessziós társaság által támasztott elvárásoknak, a sok résztvevős, széttördelt működés jelentősen növeli az adminisztrációs, bürokratikus terheket, a szükséges döntéshozatali eljárások ezáltal lassúak és rugalmatlanok, kevésbé alkalmasak a folyamatosan változó elvárások teljesítésére. Mindemellett a piaci struktúra által teremtett új környezet, illetve a koncessziós társaság elvárásai is új kihívásokat teremtenek minden részfeladatot ellátó szolgáltatónak a hulladékgazdálkodás teljes rendszerében.

**A hulladékgazdálkodási feladatokat ellátó vállalatok számára az új koncessziós rendszerben való hosszú távú szerepvállalás elengedhetetlen feltétele a hatékonyságnövelés és a megváltozott körülményekhez és elvárásokhoz való alkalmazkodás elérése. Ennek érdekében az önkormányzat tulajdonosi részvételével működő FBH-NP Nonprofit Kft. 2023. augusztus 17. napján megtartott taggyűlésén elvi döntés született arról, hogy a további működés racionalizálása érdekében szükséges a szolgáltatás ellátásában továbbra is résztvevő társaságok beolvadása a DTKH Nonprofit Kft.-be**.

**Ennek első lépése, hogy az** Önkormányzat területén 2023. június 30. napig közszolgáltatási feladatokat ellátó, majd 2023. július 1-jétől létesítményüzemeltetési feladatokat biztosító **FBH-NP Nonprofit Kft. beolvad** a tulajdonosi érdekeltségi körébe tartozó **DTKH Nonprofit Kft-be, és általános jogutódja a DTKH Nonprofit Kft. lesz. Az átalakulás tervezett időpontja: 2023. december 31.**

**A beolvadás menete és jogi háttere**

A gazdasági társaságok egyesülésre a Polgári Törvénykönyvről szóló 2013. évi V. törvény (a továbbiakban: Ptk.), az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény (a továbbiakban: Átalakulási tv.), valamint a cégnyilvánosságról, a bírósági cégeljárásról és a végelszámolásról szóló 2006. évi V. törvény (továbbiakban: Ctv.) vonatkozó szabályai irányadóak.

A Ptk. 3:44. § (1) bekezdése szerint a jogi személy más jogi személyekkel összeolvadás vagy beolvadás útján egyesülhet. Összeolvadásnál az összeolvadó jogi személyek megszűnnek, és új jogi személy jön létre általános jogutódlás mellett. **Beolvadásnál a beolvadó jogi személy szűnik meg, általános jogutódja az egyesülésben részt vevő másik jogi személy.**

A Ctv. 57/A. § -a értelmében nonprofit gazdasági társaság más társasági formába csak nonprofit jellegének megtartásával alakulhat át, **csak nonprofit gazdasági társasággal egyesülhet**, illetve csak nonprofit gazdasági társaságokká válhat szét. **A beolvadással érintett mindkét társaság nonprofit gazdasági társaság, így ezen feltétel teljesülése biztosított.**

Az Át. 8.§ (1) bekezdése értelmében a tagok úgy is dönthetnek, hogy – a beolvadásról való két alkalommal történő határozathozatal [Át.2.§ (1)-(3) bek.] helyett – ha a vezető tisztségviselők az átalakuláshoz szükséges okiratokat előkészítik, az átalakulási javaslat érdemi elbírálásáról a döntéshozó szerv egy ülésen határoz. Ez esetben erre az ülésre el kell készíteni az átalakulási tervet, amelynek tartalmaznia kell valamennyi **részt vevő jogi személy vagyonleltár-tervezettel alátámasztott vagyonmérleg-tervezetét, valamint az** [**egyesüléssel**](https://optijus.hu/optijus/lawtext/1-A1300005.TV?tkertip=4&tsearch=egyesülés*&page_to=-1&tvalid=2017.12.02.&tdisp=00111&tannot=0&tadotb=0&tline=sid525#ws8) **létrejövő jogi személy nyitó vagyonmérleg-tervezetét**. A vagyonmérleg-tervezeteket és a vagyonleltár-tervezeteket **független** **könyvvizsgálóval,** továbbá a társaságoknál működő **felügyelőbizottságokkal** is ellenőriztetni kell. Az egyesüléssel érintett jogi személyek döntése alapján a vagyonmérleg-tervezetek ellenőrzése során valamennyi jogi személy esetében eljárhat ugyanaz a független könyvvizsgáló.

Az Átalakulási tv. 6. § (1) bekezdése szerint a vagyonmérleg-tervezet fordulónapjától a döntés időpontjáig - a 4. § (3) bekezdése és a 8. § esetét kivéve - nem telhet el hosszabb idő, mint három hónap. A fordulónap az erről határozó ülés időpontjánál korábbi is lehet. **Az egyesülő társaságok ügyvezetése a 2023. december 31-i összeolvadás megvalósíthatósága érdekében a vagyonleltár- és vagyonmérleg-tervezetek fordulónapjának 2023. július 31. napját határozta meg.**

Az Átalakulási tv. rendelkezései szerint a jogi személy vagyonának értékét, a saját tőke összegét a könyvvizsgáló által elfogadottnál magasabb értékben nem lehet meghatározni. Az átalakulási tervet a tagokkal írásban közölni kell. Az egyesülési tervet akkor kell elfogadottnak tekinteni, ha azt az egyesülésben részt vevő valamennyi jogi személy elfogadta.

A törvény elismeri a tagsággal rendelkező jogi személyek tagjainak azt a **jogát**, hogy szabadon válasszák meg, milyen típusú jogi személy tagjai kívánnak lenni és ezért megadja számukra a döntési lehetőséget abban a kérdésben, hogy a létrejövő jogi személyben **fenn akarják-e tartani a jogelőd jogi személyben fennálló tagságukat**. Ha valamelyik tag **nem kíván** az egyesülésben részt venni, a jogi személy köteles a tagjával **elszámolni**, a tagsági részesedés értékét részére kifizetni. Mivel a kifizetés a jogi személy vagyonából történik, ezért ez megváltoztatja az átalakulás feltételeit, amit az átalakulási tervben is át kell vezetni, és a kimaradó tagok figyelmen kívül hagyásával kell az új jogi személy társasági szerződését, valamint a kapcsolódó dokumentumokat megalkotni.

Az egyesülésben részt vevő társaságok megvizsgálták a beolvadással megvalósuló egyesülés jogi és számviteli feltételeit, az átalakuláshoz szükséges okiratok, az átalakulási terv elkészítésre kerültek, mely tartalmazza többek között a 2023. július 31. napra – mint mérlegfordulónapra – vonatkozó vagyonmérleg-tervezetet és vagyonleltár-tervezetet, az egyesülési szerződést, valamint a jogutód átvevő társaság létesítő okiratának tervezetét, azon feltevésre alapítottan, hogy valamennyi a beolvadó, valamint az átvevő társaságban tulajdoni részesedéssel rendelkező tag a beolvadásban részt kíván venni.

**Következő lépésben az egyesülésben résztvevő társaságok legfőbb döntéshozó szerveinek határozatára van szükség, mely során az egyesülésben résztvevő társaságok elfogadják az egyesülési tervet és annak mellékleteit, továbbá az átvevő társaság létesítő okiratának módosítását.**

**Tekintettel arra, hogy a döntéshez szükséges valamennyi dokumentum elkészült, biztosított a lehetősége annak, hogy egy taggyűlés keretében lehessen határozni a beolvadásról.**

Az egyesülő társaságok várhatóan 2023. október 30-án tartják taggyűlésüket, melyen dönteni kívánnak az egyesülés végleges elhatározásáról, az egyesülési terv elfogadásáról, és a jogszabályban meghatározott, szükséges és kapcsolódó határozatok meghozataláról.

A fentiekre tekintettel a Képviselő-testület felhatalmazása szükséges az átalakulásban (beolvadó társaságként) résztvevő FBH-NP Nonprofit Kft. taggyűlésén történő szavazáshoz.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

## HATÁROZATI JAVASLAT

Csongrád Város Önkormányzatának Képviselő-testülete megtárgyalta a „Az FBH-NP Közszolgáltató Nonprofit Korlátolt Felelősségű Társaság, mint beolvadó társaság vonatkozásában az FBH-NP Közszolgáltató Nonprofit Korlátolt Felelősségű Társaságnak a Duna-Tisza közi Hulladékgazdálkodási Nonprofit Kft.-be történő beolvadásáról, a beolvadással megvalósuló egyesüléséről, az ahhoz kapcsolódó végleges döntések meghozatala” című előterjesztést és az alábbi döntést hozza:

A Csongrád Városi Önkormányzat, az FBH-NP Közszolgáltató Nonprofit Korlátolt Felelősségű Társaság (a továbbiakban: FBH-NP Nonprofit KFT.; székhelye: 6521 Vaskút, 0551/2 hrsz.; cégjegyzékszáma: 03 09 126039) tagjaként eljárva:

1. az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény (Átalakulási tv.) 8. § (1) bekezdésében foglaltaknak megfelelően egyetért az **FBH-NP Nonprofit KFT**. (székhelye: 6521 Vaskút, 0551/2 hrsz.; cégjegyzékszáma: 03 09 126039; adószám: 24290054-2-03; mint „**Beolvadó Társaság**”) **Duna-Tisza közi Hulladékgazdálkodási Nonprofit Kft**.-be (cégjegyzékszám: 03-09-131340, székhely: 6000 Kecskemét, Kisfái 248. 0737/12. hrsz., adószám: 12564392-2-03, mint „**Átvevő Társaság**”) (Beolvadó Társaság és Átvevő Társaság a továbbiakban együtt: „**Egyesülő Társaságok**”) történő **beolvadásával** azzal, hogy Beolvadó Társaság jogutódlással történő megszűnésével és beolvadásával az Átvevő Társaság változatlan formában, nonprofit korlátolt felelősségű társaságként, a 6000 Kecskemét, Kisfái 248. 0737/12 hrsz alatti székhelyén, a beolvadást követően fióktelepeit a beolvadó társaság fióktelepeivel kibővítve működik tovább, az ügyvezetését és képviseletét folyamatosan és változatlanul Agatics Roland, dr. Balics István ügyvezetők határozatlan időtartamig és 2023. december 31-ig Csongor Attila cégvezető látják el önálló aláírási joggal. Az egyesülés módja a Beolvadó Társaság és az Átvevő Társaság vonatkozásában a Polgári Törvénykönyvről szóló 2013. évi V. törvény (Ptk.) 3:44. § (1) bekezdés szerinti beolvadás;
2. nyilatkozik arról, hogy a beolvadás folytán létrejövő jogutód Átvevő Társaság tagja kíván lenni;
3. egyetért azzal, hogy az Átalakulási tv. 2. § (3) bekezdése alapján a Beolvadó Társaság Átvevő Társaságba történő beolvadásához szükséges vagyonmérleg-tervezet és vagyonleltár-tervezet fordulónapjaként a Beolvadó Társaság 2023. üzleti év közbenső mérlegének fordulónapja, azaz 2023. július 31. napja kerüljön meghatározásra;
4. egyetért azzal, hogy az Átalakulási tv. 6. § (6) bekezdése alapján a beolvadáshoz fűződő joghatások beállásának napjaként 2023. december 31. napja kerüljön megjelölésre azzal, hogy amennyiben a beolvadás cégbírósági bejegyzése e napot követően történik meg, úgy a joghatások beállásának napja a cégbírósági bejegyzés napja lesz, a cégnyilvánosságról, a bírósági cégeljárásról és a végelszámolásról szóló 2006. évi V. törvény (Ctv.) 57. § (2) bekezdése alapján;
5. elfogadja dr. Francsovics István (1107 Budapest X. ker., Gém utca 2/B. A. fsz. 3., MKVK azonosító: 002144) könyvvizsgálót a beolvadás könyvvizsgálójaként az Átalakulási tv. 4. § (6) bekezdése, majd az Átalakulási tv. 11. § (2a) bekezdése alapján;
6. megismerte és jóváhagyja a 2023. július 31-i fordulónappal elkészített és dr. Francsovics István mint független könyvvizsgáló által, valamint a társaságnál működő felügyelőbizottság által ellenőrzött vagyonmérleg tervezeteket és az azokat alátámasztó vagyonleltár tervezeteket mind az átalakuló (egyesülő) mint pedig a jogutódtársaság tekintetében. Az egyesüléssel érintett társaságok az átértékelés lehetőségével nem éltek.;
7. megismerte és az Átalakulási tv. 14. §-ában foglaltak szerint elfogadja az előterjesztés szerinti, írásban előzetesen közölt, a beolvadásra kiterjedő Egyesülési tervet és mellékleteit, valamint Egyesülési szerződést, azok mellékleteivel együtt, egyúttal felhatalmazza a polgármestert, valamint felkéri és felhatalmazza a Beolvadó Társaság ügyvezetőjét az Egyesülési terv, az Egyesülési szerződés és mellékleteik aláírására;
8. megismerte és az Átalakulási tv. 18. § (1) bekezdés e) pontjában foglaltak szerint jóváhagyja a jogutód Átvevő Társaság, azaz a Duna-Tisza közi Hulladékgazdálkodási Nonprofit Kft. egyesülés folytán szükséges módosításokkal egységes szerkezetbe foglalt Társasági szerződését az előterjesztés szerinti tartalommal, egyúttal felhatalmazza a polgármestert arra, hogy a módosításokkal egységes szerkezetbe foglalt Társasági szerződést Csongrád Városi Önkormányzat képviseletében eljárva írja alá;
9. az Egyesülő Társaságok tagjaként felkéri és felhatalmazza az Átvevő Társaság ügyvezetőjét, hogy a tisztességtelen piaci magatartás és a versenykorlátozás tilalmáról szóló 1996. évi LVII. törvény 24.§ alapján az egyesüléssel kapcsolatos bejelentést tegye meg a Gazdasági Versenyhivatalnál (GVH) és kezdeményezzen eljárást a tekintetben, hogy az egyesüléshez szükséges-e a GVH előzetes engedélye. Tudomásul veszi, hogy amennyiben a GVH előzetes engedélye szükséges az egyesüléshez, az egyesülés az engedély megadását, vagy amennyiben az engedély nem szükséges, a GVH nemleges nyilatkozatának kézhezvételét követően jöhet csak létre;
10. az Egyesülő Társaságok tagjaként az Átalakulási tv. 14. § (5) bekezdésére tekintettel felkéri a Duna-Tisza közi Hulladékgazdálkodási Nonprofit Kft. mint Átvevő Társaság ügyvezetőjét arra, hogy gondoskodjon jelen döntés meghozataláról szóló, jogszabályban meghatározott tartalmú közlemény Cégközlönyben történő közzétételének kezdeményezéséről az i) pontban foglaltak figyelembevételével;
11. felkéri és felhatalmazza az Átvevő Társaság ügyvezetőjét, hogy a Ctv. 59. § (1) bekezdése szerint intézkedjen a beolvadás illetékes Cégbírósághoz történő bejelentéséről az i) pontban foglaltak figyelembevételével;
12. felhatalmazza a polgármestert vagy az általa delegált személyt arra, hogy a Beolvadó Társaság taggyűlésén olyan határozat hozatalában vegyen részt, amely az Egyesülési tervben meghatározott átalakulást (beolvadást) elhatározza, az Egyesülési tervet és mellékleteit – közte az Átvevő Társaság létesítő okirat módosítását – elfogadja jelen határozat a-m) pontjában foglaltaknak megfelelően;
13. felkéri és felhatalmazza az Átvevő Társaság ügyvezetőjét, hogy a társaság munkavállalóit az egyesülés tényéről és határidejéről tájékoztassa az i) pontban foglaltak figyelembevételével.

**Határidő**: azonnal, illetve jogszabály szerint

**Felelős**: Bedő Tamás polgármester

A határozatról értesítést kap:

1. Képviselő-testület tagjai
2. Fejlesztési-és üzemeltetési iroda
3. érintettek

Csongrád, 2023. október 18.

Bedő Tamás

polgármester